Document ID: 32012R0286

KOMISIJAS DELEĢĒTĀ REGULA (ES) Nr. 286/2012
(2012. gada 27. janvāris),
ar ko groza I pielikumu Eiropas Parlamenta un Padomes Regulā (ES) Nr. 1007/2011 par tekstilšķiedru nosaukumiem un par tekstilizstrādājumu šķiedru sastāva etiķetēšanu un marķēšanu saistībā ar tiem, lai iekļautu jaunu tekstilšķiedras nosaukumu, un VIII un IX pielikumu nolūkā ņemt vērā tehnikas attīstību
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2011. gada 27. septembra Regulu (ES) Nr. 1007/2011 par tekstilšķiedru nosaukumiem un par tekstilizstrādājumu šķiedru sastāva etiķetēšanu un marķēšanu saistībā ar tiem, un par Padomes Direktīvas 73/44/EEK un Eiropas Parlamenta un Padomes Direktīvu 96/73/EK un 2008/121/EK atcelšanu (1) un jo īpaši tās 21. pantu,
tā kā:
(1)
Regulā (ES) Nr. 1007/2011 ir izklāstīti noteikumi, kas reglamentē izstrādājumu etiķetēšanu vai marķēšanu attiecībā uz tekstilšķiedru saturu, lai nodrošinātu, ka tiek aizsargātas patērētāju intereses. Savienībā tekstilizstrādājumus var laist apgrozībā tirgū vienīgi tad, ja tie atbilst minētās regulas noteikumiem.
(2)
Regulā (ES) Nr. 1007/2011 ir noteiktas prasības uz etiķetes vai marķējumā norādīt tekstilizstrādājumu sastāvu un veikt pārbaudes, kas analizē minēto izstrādājumu atbilstību uz etiķetes dotajiem rādītājiem.
(3)
Lai pielāgotu Regulu (ES) Nr. 1007/2011 tehnikas attīstībai, minētās regulas I un IX pielikumā ietvertajos tekstilšķiedru nosaukumu sarakstos nepieciešams iekļaut polipropilēna/poliamīda divkomponentu šķiedru.
(4)
Regulas (ES) Nr. 1007/2011 VIII pielikumā ir paredzētas vienotas metodes tekstilšķiedru divkomponentu maisījumu kvantitatīvai analīzei.
(5)
Tāpēc nepieciešams noteikt vienotas polipropilēna/poliamīda divkomponentu šķiedras testa metodes.
(6)
Eiropas Parlamenta un Padomes Direktīvā 96/73/EK (2), kas grozīta ar Komisijas Direktīvu 2011/74/ES (3), un Eiropas Parlamenta un Padomes Direktīvā 2008/121/EK (4), kas grozīta ar Komisijas Direktīvu 2011/73/ES (5), iekļauta “polipropilēna/poliamīda divkomponentu šķiedra”. No 2012. gada 8. maija ar Regulu (ES) Nr. 1007/2011 tiek atcelta Direktīva 96/73/EK un Direktīva 2008/121/EK, tādēļ nepieciešams iekļaut minēto tekstilšķiedras nosaukumu Regulā (ES) Nr. 1007/2011, stājoties spēkā no minētā datuma.
(7)
Tādējādi Regula (ES) Nr. 1007/2011 būtu attiecīgi jāgroza,
IR PIEŅĒMUSI ŠO REGULU.
1. pants
Regulas (ES) Nr. 1007/2011 I, VIII un IX pielikumu groza atbilstoši tam, kā noteikts šīs regulas pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
To piemēro no 2012. gada 8. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 27. janvārī

Labels: 3
7
1
16